title: Regulamentul de punere în aplicare (UE) nr. 477/2013 al Comisiei din 23 mai 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               24.5.2013

               RO

               Jurnalul Oficial al Uniunii Europene

               L 138/7

         REGULAMENTUL DE PUNERE ÎN APLICARE (UE) NR. 477/2013 AL COMISIEI
   din 23 mai 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 mai 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  15,0

                  MA

                  67,7

                  TN

                  74,5

                  TR

                  54,4

                  ZZ

                  52,9

                  0707 00 05

                  AL

                  27,7

                  MK

                  37,6

                  TR

                  132,0

                  ZZ

                  65,8

                  0709 93 10

                  MA

                  110,7

                  TR

                  129,5

                  ZZ

                  120,1

                  0805 10 20

                  EG

                  56,2

                  IL

                  67,7

                  MA

                  73,2

                  ZZ

                  65,7

                  0805 50 10

                  AR

                  112,3

                  EG

                  68,1

                  TR

                  71,0

                  ZA

                  107,7

                  ZZ

                  89,8

                  0808 10 80

                  AR

                  136,9

                  BR

                  111,2

                  CL

                  124,6

                  CN

                  76,2

                  MK

                  42,6

                  NZ

                  144,7

                  US

                  209,1

                  ZA

                  117,2

                  ZZ

                  120,3

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/1411 al Comisiei din 2 august 2017 de modificare pentru a 273-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida

text:
               3.8.2017

               RO

               Jurnalul Oficial al Uniunii Europene

               L 202/4

         REGULAMENTUL DE PUNERE ÎN APLICARE (UE) 2017/1411 AL COMISIEI
   din 2 august 2017
   de modificare pentru a 273-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului menționat anterior.

               (2)

               La 28 iulie 2017, Comitetul de sancțiuni al Consiliului de Securitate al Organizației Națiunilor Unite a hotărât să elimine numele unei persoane fizice de pe lista persoanelor, grupurilor și entităților cărora li se aplică înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 2017.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      În anexa I la Regulamentul (CE) nr. 881/2002, se elimină următoarea mențiune din rubrica „Persoane fizice”:

         „Adil Muhammad Mahmud Abd Al-Khaliq [alias (a) Adel Mohamed Mahmoud Abdul Khaliq; (b) Adel Mohamed Mahmood Abdul Khaled]. Data nașterii: 2.3.1984. Locul nașterii: Bahrain. Cetățenie: cetățean al Regatului Bahrain. Pașaport nr.: 1632207 (pașaport emis de Bahrain). Alte informații: (a) a acționat în numele Al-Qaida și al Grupului libian de luptă pentru Islam (Libyan Islamic Fighting Group — LIFG) și a oferit sprijinit financiar, material și logistic acestor organizații; (b) arestat în Emiratele Arabe Unite (EAU) în ianuarie 2007 sub acuzația de a fi membru al Al-Qaida și al LIFG; (c) ulterior condamnării sale în EAU, la sfârșitul anului 2007, a fost transferat în Bahrain la începutul anului 2008 pentru a-și ispăși restul pedepsei; (d) după eliberarea sa, în 2008, a reluat activitățile de strângere de fonduri pentru Al-Qaida, cel puțin până în 2012; (e) de asemenea, a strâns bani pentru talibani. Data desemnării menționată la articolul 2a alineatul (4) litera (b): 10.10.2008.”


title: Regulamentul de punere în aplicare (UE) nr. 392/2013 al Comisiei din 29 aprilie 2013 de modificare a Regulamentului (CE) nr. 889/2008 în ceea ce privește sistemul de control al producției ecologice

text:
               30.4.2013

               RO

               Jurnalul Oficial al Uniunii Europene

               L 118/5

         REGULAMENTUL DE PUNERE ÎN APLICARE (UE) NR. 392/2013 AL COMISIEI
   din 29 aprilie 2013
   de modificare a Regulamentului (CE) nr. 889/2008 în ceea ce privește sistemul de control al producției ecologice
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (1), în special articolul 33 alineatele (2) și (3) și articolul 38 literele (c) și (d),
   întrucât:

               (1)

               Conform dispozițiilor articolului 28 alineatul (1) din Regulamentul (CE) nr. 834/2007, operatorii care produc, prepară, depozitează, introduc pe piață, importă sau exportă produse obținute în conformitate cu normele de producție stabilite în cadrul regulamentului trebuie să își supună exploatația sistemului de control descris la articolul 27 din regulament. Normele detaliate privind aplicarea sistemului de control sunt descrise în titlul IV din Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (2).

               (2)

               În cadrul sistemului de control menționat, operatorii trebuie să își comunice activitatea autorității competente, inclusiv informațiile privind organismele de control corespunzătoare, și să semneze o declarație conform căreia respectă, în cadrul producției, normele ecologice și acceptă aplicarea măsurilor corespunzătoare în cazul încălcării acestora sau în caz de nereguli.

               (3)

               Articolul 30 alineatul (2) din Regulamentul (CE) nr. 834/2007 prevede comunicarea informațiilor privind neregulile sau încălcările ce afectează statutul ecologic al unui produs. Pentru creșterea eficienței, operatorii ar trebui să informeze autoritățile sau organismele de control cu privire la orice neregulă sau încălcare ce afectează statutul ecologic al produselor lor sau al produselor ecologice primite de la alți operatori.

               (4)

               Având în vedere experiența dobândită la punerea în aplicare a sistemului de control și în interesul sectorului ecologic, este necesară stabilirea unui număr minim de eșantioane care să fie prelevate și analizate de autoritățile sau de organismele de control în fiecare an, pe baza unei evaluări generale a riscului de nerespectare a normelor de producție ecologică. În cazul în care autoritățile sau organismele de control suspectează că se folosesc produse care nu sunt autorizate pentru producția ecologică, ele ar trebui să preleveze și să analizeze eșantioane din produsele în cauză. În astfel de cazuri, nu ar trebui să se aplice numărul minim de eșantioane. De asemenea, autoritățile sau organismele de control pot preleva și analiza eșantioane în orice alte cazuri în vederea detectării nerespectării cerințelor ecologice ale Uniunii.

               (5)

               Având în vedere experiența dobândită la punerea în aplicare a sistemului de control și în interesul sectorului ecologic, este necesar să se prevadă transmiterea informațiilor relevante în cazurile în care operatorul sau subcontractanții operatorului sunt verificați de către autorități sau organisme de control diferite sau în care operatorii sau subcontractanții lor schimbă autoritatea sau organismul de control. Ar trebui să fie posibil un schimb adecvat de informații, precum și transmiterea dosarelor de control ale operatorilor în cauză în vederea gestionării sistemului de control, cu respectarea cerințelor de protecție a datelor cu caracter personal stabilite prin Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (3). Operatorii ar trebui să accepte transmiterea datelor lor cu caracter personal și schimburile de astfel de date, precum și a tuturor informațiilor referitoare la activitățile lor care intră sub incidența sistemului de control.

               (6)

               Pentru asigurarea aplicării uniforme a sistemului de control și pentru evitarea ambiguităților, ar trebui inclusă o definiție a termenului „dosar de control” în Regulamentul (CE) nr. 889/2008.

               (7)

               La articolul 29 alineatul (3) din Regulamentul (CE) nr. 834/2007 se menționează certificarea electronică în legătură cu forma documentelor justificative. Este oportun să se clarifice faptul că, în cazul certificării electronice, nu este necesară semnarea documentelor justificative, dacă autenticitatea acestora este garantată prin intermediul unei metode electronice inviolabile.

               (8)

               Experiența a dovedit că sunt necesare clarificări cu privire la schimburile de informații între statele membre în cazul în care un stat membru identifică nereguli sau încălcări în ceea ce privește respectarea normelor de către produsele importate în conformitate cu dispozițiile articolului 33 alineatele (2) și (3) din Regulamentul (CE) nr. 834/2007 sau ale articolului 19 din Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (4).

               (9)

               În plus, este necesară clarificarea procedurii privind schimburile de informații între statele membre în cazul apariției unor nereguli sau încălcări, ținând seama de bunele practici stabilite începând din 2009.

               (10)

               Pentru asigurarea coerenței cu articolul 33 alineatul (1) din Regulamentul (UE) nr. 65/2011 al Comisiei din 27 ianuarie 2011 de stabilire a normelor de punere în aplicare a Regulamentului (CE) nr. 1698/2005 al Consiliului în ceea ce privește punerea în aplicare a procedurilor de control și a ecocondiționalității în cazul măsurilor de sprijin pentru dezvoltare rurală (5), este important să se știe cu claritate faptul că statele membre ar trebui să se asigure că agenția de plată primește suficiente informații referitoare la controalele efectuate, atunci când controalele nu se efectuează de către agenția de plată în cauză.

               (11)

               Conform dispozițiilor articolului 44 alineatul (1) litera (a) din Regulamentul (CE) nr. 882/2004 al Parlamentului European și al Consiliului (6), statele membre au obligația de a indica, în raportul anual, orice modificare adusă planului național de control multianual, ținând seama, inter alia, de legislația nou apărută. Comisia ar trebui să dispună de datele și de informațiile necesare cu privire la supravegherea efectuată de autoritățile competente ale statelor membre în legătură cu producția ecologică. Prin urmare, ar trebui să li se solicite statelor membre să își modifice planul național de control astfel încât să includă supravegherea menționată și să indice modificările aduse și datele ecologice relevante în raportul anual menționat la articolul 44 din Regulamentul (CE) nr. 882/2004. Statele membre ar trebui să aibă posibilitatea de a prezenta datele organice menționate într-un capitol separat din cadrul planului național de control și al raportului anual.

               (12)

               Pe lângă obligațiile privind controalele prevăzute în Regulamentul (CE) nr. 882/2004, titlul V din Regulamentul (CE) nr. 834/2007 și Regulamentul (CE) nr. 889/2008 cuprind dispoziții mai specifice referitoare la controalele din cadrul sectorului ecologic. În cazul în care autoritatea competentă deleagă sarcinile de control unor organisme de control, care sunt entități private, Regulamentul (CE) nr. 834/2007 stabilește cerințe și obligații mai detaliate pe care trebuie să le respecte organismul de control.

               (13)

               Experiența a dovedit că dispozițiile specifice referitoare la controlul producției ecologice trebuie să fie mai detaliate, în special pentru a întări supravegherea exercitată de autoritățile competente asupra organismelor de control cărora li s-au delegat sarcini de control. Aceste dispoziții ar trebui incluse în sistemul de control al statului membru, sistem instituit conform articolului 27 din Regulamentul (CE) nr. 834/2007, drept cerințe uniforme minime.

               (14)

               Autoritățile competente ale statelor membre ar trebui să aibă proceduri documentate pentru delegarea sarcinilor către organismele de control și pentru supravegherea acestora, pentru a se garanta faptul că sunt respectate cerințele de reglementare.

               (15)

               Ar trebui îmbunătățit schimbul de informații în interiorul statelor membre, între statele membre, precum și între statele membre și Comisie cu privire la supravegherea exercitată de autoritățile competente și ar trebui adoptate cerințe uniforme minime.

               (16)

               Prin urmare, Regulamentul (CE) nr. 889/2008 ar trebui modificat în consecință.

               (17)

               Pentru a se asigura eficiența măsurilor de control, elementele suplimentare prevăzute de prezentul regulament, acoperite de angajamentul cuprins în declarația care trebuie semnată de operator, astfel cum se prevede la articolul 63 alineatul (2) din Regulamentul (CE) nr. 889/2008, ar trebui să li se aplice și operatorilor care au semnat declarația menționată înainte de data de aplicare a prezentului regulament.

               (18)

               Pentru asigurarea unei tranziții fără dificultăți de la sistemul de control actual la sistemul modificat, prezentul regulament ar trebui să se aplice de la 1 ianuarie 2014.

               (19)

               Măsurile prevăzute în prezentul regulament sunt conforme cu avizul Comitetului de reglementare pentru producția ecologică,

         ADOPTĂ PREZENTUL REGULAMENT:
   Articolul 1
   Modificarea Regulamentului (CE) nr. 889/2008
   Regulamentul (CE) nr. 889/2008 se modifică după cum urmează:

               1.

               La articolul 2 se adaugă următoarea literă (s):
               „(s)   «dosar de control»: toate informațiile și documentele transmise, în cadrul sistemului de control, către autoritățile competente ale statului membru sau către autoritățile ori organismele de control de către un operator care face obiectul sistemului de control menționat la articolul 28 din Regulamentul (CE) nr. 834/2007, inclusiv toate informațiile și documentele relevante referitoare la operatorul în cauză sau la activitățile sale pe care le dețin autoritățile competente sau autoritățile ori organismele de control, cu excepția informațiilor sau a documentelor care nu au nicio legătură cu funcționarea sistemului de control.”

               2.

               La articolul 63 alineatul (2) primul paragraf se adaugă următoarele litere de la (d) la (h):

                           „(d)

                           de a accepta, în cazurile în care operatorul și/sau subcontractanții acestuia sunt controlați de autorități sau organisme de control diferite, în conformitate cu sistemul de control instituit de statul membru în cauză, schimbul de informații între autoritățile sau organismele respective;

                           (e)

                           de a accepta, în cazurile în care operatorul și/sau subcontractanții acestuia își schimbă autoritatea sau organismul de control, transmiterea dosarelor sale de control către autoritatea sau organismul de control următor;

                           (f)

                           de a accepta, în cazurile în care operatorul se retrage din sistemul de control, să informeze în acest sens, fără întârziere, autoritatea competentă și autoritatea sau organismul de control corespunzătoare;

                           (g)

                           de a accepta, în cazurile în care operatorul se retrage din sistemul de control, ca dosarul său de control să fie păstrat o perioadă de cel puțin cinci ani;

                           (h)

                           de a accepta să informeze fără întârziere autoritatea sau autoritățile ori organismul sau organismele de control corespunzătoare cu privire la orice neregulă sau încălcare ce afectează statutul ecologic al produsului sau produselor lor ecologice primite de la alți operatori sau subcontractanți.”

               3.

               La articolul 65, alineatul (2) se înlocuiește cu următorul text:
               „(2)   Autoritatea sau organismul de control prelevează și analizează eșantioane pentru detectarea produselor neautorizate pentru producția ecologică, pentru verificarea tehnicilor de producție care nu sunt în conformitate cu regulile de producție ecologică sau pentru detectarea posibilei contaminări cu produse neautorizate pentru producția ecologică. Numărul eșantioanelor care trebuie prelevate și analizate de către autoritatea sau organismul de control în fiecare an trebuie să corespundă unui procent de cel puțin 5 % din numărul de operatori pe care îi controlează. Selectarea operatorilor de la care se prelevează eșantioane se bazează pe evaluarea generală a riscului de nerespectare a normelor de producție ecologică. Evaluarea generală ține seama de toate etapele de producție, preparare și distribuție.
               Autoritatea sau organismul de control prelevează și analizează eșantioane în toate cazurile în care există suspiciunea utilizării de produse sau tehnici neautorizate pentru producția ecologică. În astfel de cazuri, nu se mai aplică numărul minim de eșantioane care trebuie prelevate și analizate.
               Autoritatea sau organismul de control poate preleva și analiza eșantioane în orice alte cazuri pentru detectarea produselor neautorizate pentru producția ecologică, pentru verificarea tehnicilor de producție care nu sunt în conformitate cu regulile de producție ecologică sau pentru detectarea posibilei contaminări cu produse neautorizate pentru producția ecologică.”

               4.

               La articolul 68 alineatul (1) se adaugă următorul paragraf:
               „În cazul certificării electronice menționate la articolul 29 alineatul (3) din Regulamentul (CE) nr. 834/2007, semnătura din căsuța 8 a documentului justificativ nu este necesară dacă autenticitatea documentului justificativ este garantată prin intermediul unei metode electronice inviolabile.”

               5.

               Articolele 92 și 92a se înlocuiesc cu următorul text:
               „Articolul 92
               Schimbul de informații între autoritățile de control, organismele de control și autoritățile competente
               (1)   În cazul în care operatorul și/sau subcontractanții săi sunt verificați de autorități sau organisme de control diferite, autoritățile sau organismele de control fac schimb de informații corespunzătoare cu privire la operațiunile aflate sub controlul lor.
               (2)   În cazul în care operatorul și/sau subcontractanții săi își schimbă autoritatea sau organismul de control, schimbarea trebuie notificată fără întârziere autorității competente de către autoritățile sau organismele de control în cauză.
               Autoritatea sau organismul de control anterior transferă elementele relevante din dosarul de control al operatorului în cauză și rapoartele menționate la articolul 63 alineatul (2) al doilea paragraf către autoritatea sau organismul de control următor.
               Noua autoritate sau noul organism de control se asigură că neconformitățile identificate în raportul autorității sau organismului de control anterior au fost sau sunt tratate de către operator.
               (3)   În cazul în care operatorul se retrage din sistemul de control, autoritatea sau organismul de control al operatorului în cauză informează în acest sens, fără întârziere, autoritatea competentă.
               (4)   În cazul în care o autoritate sau un organism de control găsește nereguli sau încălcări care afectează statutul ecologic al produselor, informează în acest sens, fără întârziere, autoritatea competentă a statului membru care a desemnat sau a aprobat autoritatea sau organismul respectiv în conformitate cu dispozițiile articolului 27 din Regulamentul (CE) nr. 834/2007.
               Autoritatea competentă poate solicita, de asemenea, din proprie inițiativă, orice alte informații cu privire la nereguli sau încălcări.
               În cazul unor nereguli sau încălcări referitoare la produse aflate sub controlul altor autorități sau organisme de control, informează de asemenea autoritățile sau organismele respective.
               (5)   Statele membre iau măsurile adecvate și stabilesc proceduri documentate care să permită schimbul de informații între toate autoritățile de control pe care le-au desemnat și/sau între toate organismele de control pe care le-au aprobat în conformitate cu dispozițiile articolului 27 din Regulamentul (CE) nr. 834/2007, inclusiv procedurile privind schimbul de informații în vederea verificării documentelor justificative menționate la articolul 29 alineatul (1) din prezentul regulament.
               (6)   Statele membre iau măsurile adecvate și instituie proceduri documentate pentru a se asigura că informațiile privind rezultatele inspecțiilor și vizitelor menționate la articolul 65 din prezentul regulament sunt comunicate agenției de plăți în conformitate cu necesitățile agenției respective, astfel cum se prevede la articolul 33 alineatul (1) din Regulamentul (UE) nr. 65/2011 al Comisiei (7).
               Articolul 92a
               Schimbul de informații între diferite state membre și Comisie
               (1)   În cazul în care un stat membru găsește nereguli sau încălcări referitoare la aplicarea prezentului regulament în cazul unui produs provenit dintr-un alt stat membru și care poartă indicațiile menționate în titlul IV din Regulamentul (CE) nr. 834/2007 și în titlul III și/sau anexa XI la prezentul regulament, acesta informează în acest sens, fără întârziere, statul membru care a desemnat autoritatea de control sau a aprobat organismul de control, celelalte state membre și Comisia, prin sistemul menționat la articolul 94 alineatul (1) din prezentul regulament.
               (2)   În cazul în care un stat membru găsește nereguli sau încălcări referitoare la respectarea de către produsele importate conform articolului 33 alineatele (2) sau (3) din Regulamentul (CE) nr. 834/2007 a cerințelor specificate în regulamentul respectiv sau în Regulamentul (CE) nr. 1235/2008, acesta informează în acest sens, fără întârziere, celelalte state membre și Comisia, prin sistemul menționat la articolul 94 alineatul (1) din prezentul regulament.
               (3)   În cazul în care un stat membru găsește nereguli sau încălcări referitoare la respectarea de către produsele importate conform articolului 19 din Regulamentul (CE) nr. 1235/2008 a cerințelor specificate în regulamentul respectiv și în Regulamentul (CE) nr. 834/2007, acesta informează în acest sens, fără întârziere, statul membru care a emis autorizația, celelalte state membre și Comisia, prin sistemul menționat la articolul 94 alineatul (1) din prezentul regulament. Notificarea se transmite celorlalte state membre și Comisiei în cazul în care neregula sau încălcarea se referă la produse pentru care statul membru însuși a emis autorizația menționată la articolul 19 din Regulamentul (CE) nr. 1235/2008.
               (4)   Statul membru care primește notificarea referitoare la produse neconforme în conformitate cu alineatul (1) sau (3) sau statul membru care a emis autorizația menționată la articolul 19 din Regulamentul (CE) nr. 1235/2008 pentru un produs pentru care s-a descoperit o neregulă sau o încălcare investighează originea neregulilor sau a încălcărilor. În continuare, întreprinde imediat acțiunile corespunzătoare.
               El informează statul membru care a trimis notificarea, celelalte state membre și Comisia cu privire la rezultatul investigației și la acțiunile întreprinse, răspunzând informării inițiale prin sistemul menționat la articolul 94 alineatul (1). Răspunsul se transmite în termen de 30 de zile calendaristice de la data informării inițiale.
               (5)   Statul membru care a transmis informarea inițială poate solicita, dacă este necesar, informații suplimentare statului membru care a furnizat răspunsul. În orice caz, după primirea unui răspuns sau a informațiilor suplimentare de la statul membru notificat, statul membru care a transmis informarea inițială introduce intrările și actualizările necesare în sistemul menționat la articolul 94 alineatul (1).
               Articolul 92b
               Publicarea informațiilor
               Statele membre pun la dispoziția publicului, într-un mod corespunzător, inclusiv prin publicare pe internet, listele actualizate menționate la articolul 28 alineatul (5) din Regulamentul (CE) nr. 834/2007, care conțin documentele justificative actualizate pentru fiecare operator prevăzute la articolul 29 alineatul (1) din respectivul regulament și utilizând modelul stabilit în anexa XII la prezentul regulament. Statele membre respectă în mod corespunzător cerințele privind protecția datelor cu caracter personal, prevăzute de Directiva 95/46/CE a Parlamentului European și a Consiliului (8).

               6.

               În titlul IV se introduce următorul capitol 9:
               „CAPITOLUL 9

                     Supravegherea de către autoritățile competente

               Articolul 92c
               Activitățile de supraveghere referitoare la organismele de control
               (1)   Activitățile de supraveghere ale autorităților competente care deleagă sarcini de control organismelor de control în conformitate cu dispozițiile articolului 27 alineatul (4) litera (b) din Regulamentul (CE) nr. 834/2007 se concentrează asupra evaluării performanțelor operaționale ale organismelor de control în cauză, ținând seama de rezultatele lucrărilor organismului național de acreditare menționat la articolul 2 alineatul (11) din Regulamentul (CE) nr. 765/2008 al Parlamentului European și al Consiliului (9).
               Activitățile de supraveghere menționate includ evaluarea procedurilor interne de control ale organismelor de control, gestionarea și examinarea dosarelor de control din perspectiva obligațiilor stabilite prin Regulamentul (CE) nr. 834/2007, verificarea modului în care sunt tratate neconformitățile și gestionarea recursurilor și a plângerilor.
               (2)   Autoritățile competente solicită organismelor de control să prezinte documentația privind procedura de analiză a riscului pe care o utilizează.
               Procedura de analiză a riscului este concepută în așa fel încât:

                           (a)

                           rezultatul analizei riscului să furnizeze baza pentru determinarea intensității inspecțiilor și vizitelor anuale neanunțate sau anunțate;

                           (b)

                           să se efectueze vizite suplimentare de control prin sondaj, realizate conform dispozițiilor articolului 65 alineatul (4), pentru cel puțin 10 % dintre operatorii sub contract, conform categoriei de risc căreia îi aparțin;

                           (c)

                           cel puțin 10 % dintre toate inspecțiile și vizitele efectuate în conformitate cu dispozițiile articolului 65 alineatele (1) și (4) să fie neanunțate;

                           (d)

                           selectarea operatorilor supuși unor inspecții și vizite neanunțate să fie efectuată pe baza analizei riscurilor, iar inspecțiile și vizitele respective să fie planificate în funcție de nivelul de risc.

                     (3)   Autoritățile competente care deleagă sarcini de control organismelor de control verifică dacă personalul organismelor de control are cunoștințe suficiente, inclusiv referitoare la elementele de risc care pot afecta statutul ecologic al produselor, calificări, formarea și experiența necesare în ceea ce privește producția ecologică în general și normele corespunzătoare ale Uniunii în special și, de asemenea, dacă există reguli adecvate privind rotația inspectorilor.
               (4)   Autoritățile competente dispun de proceduri documentate pentru delegarea sarcinilor către organismele de control conform dispozițiilor articolului 27 alineatul (5) din Regulamentul (CE) nr. 834/2007 și pentru supraveghere conform dispozițiilor prezentului articol, cu detalierea informațiilor care trebuie prezentate de către organismele de control.
               Articolul 92d
               Catalogul de măsuri în caz de nereguli și încălcări
               Autoritățile competente adoptă și comunică organismelor de control cărora li s-au delegat sarcini de control un catalog cuprinzând cel puțin încălcările și neregulile care afectează statutul ecologic al produselor și măsurile corespunzătoare care trebuie aplicate de către organismele de control în cazul încălcărilor sau neregulilor comise de operatorii pe care îi controlează și care sunt implicați în producția ecologică.
               Autoritățile competente pot include în catalogul menționat, din proprie inițiativă, și alte informații relevante.
               Articolul 92e
               Inspecția anuală a organismelor de control
               Autoritățile competente organizează o inspecție anuală a organismelor de control cărora li s-au delegat sarcini de control conform dispozițiilor articolului 27 alineatul (4) litera (b) din Regulamentul (CE) nr. 834/2007. În vederea inspecției anuale, autoritatea competentă ține seama de rezultatele activității organismului național de acreditare menționat la articolul 2 alineatul (11) din Regulamentul (CE) nr. 765/2008. În timpul inspecției anuale, autoritatea competentă verifică în special următoarele:

                           (a)

                           respectarea procedurii standard de control a organismului de control, astfel cum a fost transmisă de către organismul de control autorității competente în temeiul articolului 27 alineatul (6) litera (a) din Regulamentul (CE) nr. 834/2007;

                           (b)

                           dacă organismul de control dispune de suficient personal calificat și cu experiență corespunzătoare conform articolului 27 alineatul (5) litera (b) din Regulamentul (CE) nr. 834/2007 și dacă formarea privind riscurile care pot afecta statutului ecologic al produselor a fost pusă în practică;

                           (c)

                           dacă organismul de control are și urmează proceduri și modele documentate pentru:

                                       (i)

                                       analiza anuală a riscului, conform dispozițiilor articolului 27 alineatul (3) din Regulamentul (CE) nr. 834/2007;

                                       (ii)

                                       pregătirea unei strategii de eșantionare pe baza riscurilor, efectuarea prelevării de eșantioane și analiza de laborator;

                                       (iii)

                                       schimbul de informații cu alte organisme de control și cu autoritatea competentă;

                                       (iv)

                                       controalele inițiale și de urmărire a operatorilor pe care îi controlează;

                                       (v)

                                       aplicarea și urmărirea catalogului de măsuri care trebuie puse în practică în caz de încălcări sau nereguli;

                                       (vi)

                                       respectarea cerințelor de protecție a datelor cu caracter personal ale operatorilor pe care îi controlează, conform celor stabilite de statele membre în care acționează autoritatea competentă și în conformitate cu dispozițiile Directivei 95/46/CE.

                     Articolul 92f
               Datele de natură ecologică din cadrul planurilor naționale de control multianuale și al raportului anual
               Statele membre se asigură că planurile lor de control naționale multianuale menționate la articolul 41 din Regulamentul (CE) nr. 882/2004 includ supravegherea controalelor efectuate cu privire la producția ecologică în temeiul prezentului regulament și că raportul anual menționat la articolul 44 din Regulamentul (CE) nr. 882/2004 cuprinde date specifice referitoare la supraveghere, numite în continuare „datele de natură ecologică”. Datele de natură ecologică se referă la subiectele specificate în anexa XIIIb la prezentul regulament.
               Datele de natură ecologică se bazează pe informații privind controalele efectuate de organismele și/sau autoritățile de control și pe auditurile efectuate de autoritatea competentă.
               Datele se prezintă conform modelelor care figurează în anexa XIIIc la prezentul regulament, începând din 2015 pentru anul 2014.
               Statele membre pot introduce datele de natură ecologică sub forma unui capitol ecologic în cadrul planului național de control sau al raportului anual.

               7.

               Se introduc anexele XIIIb și XIIIc, al căror text este prevăzut în anexa la prezentul regulament.

         Articolul 2
   Dispoziție tranzitorie
   Literele de la (d) la (h) de la articolul 63 alineatul (2) primul paragraf din Regulamentul (CE) nr. 889/2008, adăugate conform articolului 1 punctul 2 din prezentul regulament, se aplică și operatorilor care au semnat declarația menționată la articolul 63 alineatul (2) din Regulamentul (CE) nr. 889/2008 înainte de data aplicării prezentului regulament.
   Articolul 3
   Intrarea în vigoare și aplicarea
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 ianuarie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 aprilie 2013.

            Pentru Comisie

            Președintele

         José Manuel BARROSO

      (1)  JO L 189, 20.7.2007, p. 1.

      (2)  JO L 250, 18.9.2008, p. 1.

      (3)  JO L 281, 23.11.1995, p. 31.

      (4)  JO L 334, 12.12.2008, p. 25.

      (5)  JO L 25, 28.1.2011, p. 8.

      (6)  JO L 165, 30.4.2004, p. 1.

      (7)  JO L 25, 28.1.2011, p. 8.

      (8)  JO L 281, 23.11.1995, p. 31.”

      (9)  JO L 218, 13.8.2008, p. 30.”

      ANEXĂ
      „
            ANEXA XIIIb

               Subiecte care trebuie tratate de către autoritatea națională competentă în cadrul datelor de natură ecologică menționate la articolul 92f

            1.   Informații privind autoritatea competentă pentru producția ecologică:

                        —

                        organismul care este autoritatea competentă;

                        —

                        resursele aflate la dispoziția autorității competente;

                        —

                        descrierea auditurilor efectuate de autoritatea competentă (cum, de către cine);

                        —

                        procedura documentată utilizată de autoritatea competentă.

                  2.   Descrierea sistemului de control al producției ecologice:

                        —

                        sistemul de organisme și/sau autorități de control;

                        —

                        operatorii înregistrați în cadrul sistemului de control – inspecția anuală minimă;

                        —

                        cum se aplică abordarea bazată pe riscuri.

                  3.   Informații privind organismele/autoritățile de control:

                        —

                        lista organismelor/autorităților de control;

                        —

                        sarcinile delegate organismelor de control/conferite autorităților de control;

                        —

                        supravegherea organismelor de control delegate (de către cine și cum);

                        —

                        coordonarea activităților, în cazul în care există mai mult de un organism sau de o autoritate de control;

                        —

                        formarea personalului care efectuează controalele;

                        —

                        inspecțiile și vizitele anunțate/neanunțate.

            ANEXA XIIIc

               Modele pentru datele de natură ecologică menționate la articolul 92f

                        Raport privind controalele oficiale în sectorul ecologic

                        Țara:
                        Anul:

                  1.   Informații privind controlul operatorilor:

                        Numărul de cod al organismului sau autorității de control

                        Numărul de operatori înregistrați per organism sau autoritate de control

                        Numărul de operatori înregistrați

                        Numărul de inspecții anuale

                        Numărul de vizite suplimentare bazate pe evaluarea riscului

                        Numărul total de inspecții/vizite

                        Producători agricoli (1)

                        Unități de producție animale de acvacultură

                        Prelucrători (2)

                        Importatori

                        Exportatori

                        Alți operatori (3)

                        Producători agricoli (1)

                        Unități de producție animale de acvacultură

                        Prelucrători (2)

                        Importatori

                        Exportatori

                        Alți operatori (3)

                        Producători agricoli (1)

                        Unități de producție animale de acvacultură

                        Prelucrători (2)

                        Importatori

                        Exportatori

                        Alți operatori (3)

                        Producători agricoli (1)

                        Unități de producție animale de acvacultură

                        Prelucrători (2)

                        Importatori

                        Exportatori

                        Alți operatori (3)

                        MS-BIO-01

                        MS-BIO-02

                        MS-BIO-…

                        Total

                        Numărul de cod al organismului sau autorității de control sau numele autorității competente

                        Numărul de operatori înregistrați

                        Număr de eșantioane analizate

                        Numărul de eșantioane care indică încălcarea Regulamentelor (CE) nr. 834/2007 și (CE) nr. 1235/2008

                        Producători agricoli (4)

                        Unități de producție animale de acvacultură

                        Prelucrători (5)

                        Importatori

                        Exportatori

                        Alți operatori (6)

                        Producători agricoli (4)

                        Unități de producție animale de acvacultură

                        Prelucrători (5)

                        Importatori

                        Exportatori

                        Alți operatori (6)

                        Producători agricoli (4)

                        Unități de producție animale de acvacultură

                        Prelucrători (5)

                        Importatori

                        Exportatori

                        Alți operatori (6)

                        MS-BIO-01

                        MS-BIO-02

                        MS-BIO-…

                        Total

                        Numărul de cod al organismului sau autorității de control

                        Numărul de operatori înregistrați

                        Numărul de nereguli sau încălcări constatate (10)

                        Numărul de măsuri aplicate pe lot sau pe seria de producție (11)

                        Numărul de măsuri aplicate operatorului (12)

                        Producători agricoli (7)

                        Unități de producție animale de acvacultură

                        Prelucrători (8)

                        Importatori

                        Exportatori

                        Alți operatori (9)

                        Producători agricoli (7)

                        Unități de producție animale de acvacultură

                        Prelucrători (8)

                        Importatori

                        Exportatori

                        Alți operatori (9)

                        Producători agricoli (7)

                        Unități de producție animale de acvacultură

                        Prelucrători (8)

                        Importatori

                        Exportatori

                        Alți operatori (9)

                        Producători agricoli (7)

                        Unități de producție animale de acvacultură

                        Prelucrători (8)

                        Importatori

                        Exportatori

                        Alți operatori (9)

                        MS-BIO-01

                        MS-BIO-02

                        MS-BIO-…

                        Total

                  2.   Informații privind supravegherea și auditul:

                        Numărul de cod al organismului sau autorității de control

                        Numărul de operatori înregistrați per organism sau autoritate de control

                        Numărul de operatori înregistrați

                        Examinarea documentelor și auditul administrativ (16)

                        (numărul de dosare ale operatorilor verificate)

                        Numărul de audituri de reexaminare (17)

                        Numărul de audituri prin observare directă (18)

                        Producători agricoli (13)

                        Unități de producție animale de acvacultură

                        Prelucrători (14)

                        Importatori

                        Exportatori

                        Alți operatori (15)

                        Producători agricoli (13)

                        Unități de producție animale de acvacultură

                        Prelucrători (14)

                        Importatori

                        Exportatori

                        Alți operatori (15)

                        Producători agricoli (13)

                        Unități de producție animale de acvacultură

                        Prelucrători (14)

                        Importatori

                        Exportatori

                        Alți operatori (15)

                        Producători agricoli (13)

                        Unități de producție animale de acvacultură

                        Prelucrători (14)

                        Importatori

                        Exportatori

                        Alți operatori (15)

                        MS-BIO-01

                        MS-BIO-02

                        MS-BIO-…

                        Total

                  3.   Concluzii privind sistemul de control al producției ecologice:

                        Numărul de cod al organismului sau autorității de control

                        Retragerea autorizării

                        Măsuri luate pentru a asigura funcționarea eficientă a sistemului de control al producției ecologice (aplicarea)

                        Da/Nu

                        De la
                        (data)

                        Până la
                        (data)

                        MS-BIO-01

                        MS-BIO-02

                        MS-BIO-…

                  Declarație privind performanța generală a sistemului de control al producției ecologice:
         ”

         (1)  În categoria producători agricoli intră producătorii agricoli propriu-ziși, producătorii care sunt și prelucrători, producătorii care sunt și importatori, alți producători diverși care nu sunt clasificați în altă parte.

         (2)  În categoria prelucrători intră prelucrătorii propriu-ziși, prelucrătorii care sunt și importatori și alți prelucrători diverși care nu sunt clasificați în altă parte.

         (3)  Categoria alți operatori cuprinde comercianții (angrosiști și distribuitori) și alți operatori care nu sunt clasificați în altă parte.

         (4)  În categoria producători agricoli intră producătorii agricoli propriu-ziși, producătorii care sunt și prelucrători, producătorii care sunt și importatori, alți producători diverși care nu sunt clasificați în altă parte.

         (5)  În categoria prelucrători intră prelucrătorii propriu-ziși, prelucrătorii care sunt și importatori și alți prelucrători diverși care nu sunt clasificați în altă parte.

         (6)  Categoria alți operatori cuprinde comercianții (angrosiști și distribuitori) și alți operatori care nu sunt clasificați în altă parte.

         (7)  În categoria producători agricoli intră producătorii agricoli propriu-ziși, producătorii care sunt și prelucrători, producătorii care sunt și importatori, alți producători diverși care nu sunt clasificați în altă parte.

         (8)  În categoria prelucrători intră prelucrătorii propriu-ziși, prelucrătorii care sunt și importatori și alți prelucrători diverși care nu sunt clasificați în altă parte.

         (9)  Categoria alți operatori cuprinde comercianții (angrosiști și distribuitori) și alți operatori care nu sunt clasificați în altă parte.

         (10)  Sunt incluse numai neregulile sau încălcările care afectează statutul ecologic al produselor și/sau au dus la aplicarea unei măsuri.

         (11)  În cazul unei nereguli privind respectarea cerințelor cuprinse în prezentul regulament, autoritatea sau organismul de control se asigură că etichetarea și promovarea pentru întregul lot sau serie de producție afectate de neregula în cauză nu includ nicio indicație privind metoda de producție ecologică, iar o astfel de măsură este proporțională cu relevanța dispozițiilor ce au fost încălcate și cu natura și circumstanțele particulare ale activităților implicate în neregula în cauză [conform dispozițiilor articolului 30 alineatul (1) primul paragraf din Regulamentul (CE) nr. 834/2007].

         (12)  La constatarea unei încălcări grave a dispozițiilor sau a unei încălcări care provoacă efecte îndelungate, autoritatea sau organismul de control interzic operatorului respectiv comercializarea produselor care menționează metoda de producție ecologică în etichetare sau promovare, pentru o perioadă ce urmează să fie stabilită împreună cu autoritatea competentă a statului membru [conform dispozițiilor articolului 30 alineatul (1) al doilea paragraf din Regulamentul (CE) nr. 834/2007].

         (13)  În categoria producători agricoli intră producătorii agricoli propriu-ziși, producătorii care sunt și prelucrători, producătorii care sunt și importatori, alți producători diverși care nu sunt clasificați în altă parte.

         (14)  În categoria prelucrători intră prelucrătorii propriu-ziși, prelucrătorii care sunt și importatori și alți prelucrători diverși care nu sunt clasificați în altă parte.

         (15)  Categoria alți operatori cuprinde comercianții (angrosiști și distribuitori) și alți operatori care nu sunt clasificați în altă parte.

         (16)  Examinarea documentelor generale relevante care descriu structura, funcționarea și managementul calității în cadrul organismului de control. Auditul administrativ al organismului de control, inclusiv controlarea dosarelor operatorilor și verificarea modului în care sunt tratate neconformitățile și plângerile, frecvența minimă a controalelor, utilizarea abordării bazate de riscuri, vizitele neanunțate și de monitorizare, politica prelevării de eșantioane și schimbul de informații cu alte organisme și autorități de control.

         (17)  Audit de reexaminare: inspectarea unui operator de către autoritatea competentă pentru a verifica respectarea procedurilor funcționale ale organismului de control și pentru a verifica eficiența acestuia.

         (18)  Audit prin observare directă: observarea de către autoritatea competentă a unei inspecții efectuate de un inspector al organismului de control.


title: Regulamentul de punere în aplicare (UE) nr. 790/2014 al Consiliului din 22 iulie 2014 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) nr. 125/2014

text:
               23.7.2014

               RO

               Jurnalul Oficial al Uniunii Europene

               L 217/1

         REGULAMENTUL DE PUNERE ÎN APLICARE (UE) NR. 790/2014 AL CONSILIULUI
   din 22 iulie 2014
   privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) nr. 125/2014
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (1), în special articolul 2 alineatul (3),
   întrucât:

               (1)

               La 10 februarie 2014, Consiliul a adoptat Regulamentul de punere în aplicare (UE) nr. 125/2014 (2) privind punerea în aplicare a articolului 2 alineatul (3) din Regulamentul (CE) nr. 2580/2001, stabilind o listă actualizată a persoanelor, grupurilor și entităților cărora li se aplică Regulamentul (CE) nr. 2580/2001 (denumită în continuare „lista”).

               (2)

               Consiliul a comunicat, în măsura posibilă, tuturor persoanelor, grupurilor și entităților o expunere de motive prin care se explică de ce au fost incluse pe listă.

               (3)

               Prin intermediul unui aviz publicat în Jurnalul Oficial al Uniunii Europene, Consiliul a informat persoanele, grupurile și entitățile incluse pe listă asupra faptului că a decis menținerea lor pe lista respectivă. De asemenea, Consiliul a informat persoanele, grupurile și entitățile în cauză cu privire la posibilitatea de a solicita o expunere a motivelor Consiliului care au determinat includerea lor pe listă, în cazul în care nu le fusese deja comunicată o astfel de expunere de motive.

               (4)

               Consiliul a reexaminat lista, în conformitate cu articolul 2 alineatul (3) din Regulamentul (CE) nr. 2580/2001. În cadrul reexaminării, acesta a luat în considerare observațiile pe care i le-au transmis persoanele, grupurile și entitățile în cauză.

               (5)

               Consiliul a stabilit că nu se mai justifică menținerea unei persoane pe listă.

               (6)

               Consiliul a conchis că persoanele, grupurile și entitățile enumerate în anexa la prezentul regulament au fost implicate în acte de terorism în sensul articolului 1 alineatele (2) și (3) din Poziția comună 2001/931/PESC a Consiliului (3), că a fost luată o decizie cu privire la acestea de către o autoritate competentă în sensul articolului 1 alineatul (4) din respectiva poziție comună și că respectivelor persoane, grupuri și entități ar trebui să li se aplice în continuare măsurile restrictive specifice prevăzute în Regulamentul (CE) nr. 2580/2001.

               (7)

               Lista ar trebui să fie actualizată în consecință, iar Regulamentul de punere în aplicare (UE) nr. 125/2014 ar trebui să fie abrogat,

         ADOPTĂ PREZENTUL REGULAMENT:
   Articolul 1
   Lista prevăzută la articolul 2 alineatul (3) din Regulamentul (CE) nr. 2580/2001 se înlocuiește cu lista prevăzută în anexa la prezentul regulament.
   Articolul 2
   Regulamentul de punere în aplicare (UE) nr. 125/2014 se abrogă.
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iulie 2014.

            Pentru Consiliu

            Președintele

         C. ASHTON

      (1)  JO L 344, 28.12.2001, p. 70.

      (2)  Regulamentul de punere în aplicare (UE) nr. 125/2014 al Consiliului din 10 februarie 2014 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) nr. 714/2013 (JO L 40, 11.2.2014, p. 9).

      (3)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      ANEXĂ
      Lista persoanelor, grupurilor și entităților menționate la articolul 1
      I.   PERSOANE

                  1.

                  ABDOLLAHI Hamed (alias Mustafa Abdullahi), născut la 11 august 1960 în Iran. Pașaport: D9004878.

                  2.

                  AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                  3.

                  AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                  4.

                  ARBABSIAR Manssor (alias Mansour Arbabsiar), născut la 6 sau 15 martie 1955 în Iran. Cetățean iranian și cetățean al Statelor Unite ale Americii. Pașaport: C2002515 (iranian); pașaport: 477845448 (american). Carte de identitate națională nr.: 07442833, data expirării 15 martie 2016 (permis de conducere SUA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos) — membru al „Hofstadgroep”.

                  6.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), născut în 1963 în Liban, cetățean libanez.

                  7.

                  MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14.4.1965 sau la 1.3.1964 în Pakistan, pașaport nr. 488555.

                  8.

                  SHAHLAI Abdul Reza (cunoscut și sub numele de Abdol Reza Shala'i, Abd-al Reza Shalai, Abdorreza Shahlai, Abdolreza Shahla'i, Abdul-Reza Shahlaee, Hajj Yusef, Haji Yusif, Hajji Yasir, Hajji Yusif, Yusuf Abu-al-Karkh), născut aproximativ în 1957 în Iran. Adrese: 1. Kermanshah, Iran; 2. Baza militară Mehran, provincia Ilam, Iran.

                  9.

                  SHAKURI Ali Gholam, născut aproximativ în 1965 la Teheran, Iran.

                  10.

                  SOLEIMANI Qasem (cunoscut și sub numele de Ghasem Soleymani, Qasmi Sulayman, Qasem Soleymani, Qasem Solaimani, Qasem Salimani, Qasem Solemani, Qasem Sulaimani, Qasem Sulemani), născut la 11 martie 1957 în Iran. Cetățean iranian. Pașaport: 008827 (pașaport diplomatic iranian), eliberat în 1999. Titlu: general-maior.

            II.   GRUPURI ȘI ENTITĂȚI

                  1.

                  „Organizația Abu Nidal” — „OAN” (alias „Consiliul Revoluționar Fatah”, alias „Brigăzile Revoluționare Arabe”, alias „Septembrie Negru”, alias „Organizația Revoluționară a Musulmanilor Socialiști”).

                  2.

                  „Brigada Martirilor Al-Aqsa”.

                  3.

                  „Al-Aqsa e.V.”.

                  4.

                  „Al-Takfir” și „Al-Hijra”.

                  5.

                  „Babbar Khalsa”.

                  6.

                  „Partidul Comunist din Filipine”, inclusiv „Noua Armată Populară” — „NAP”, Filipine.

                  7.

                  „Gama'a al-Islamiyya” (alias „Al-Gama'a al-Islamiyya”) („Grupul Islamic” — „IG”).

                  8.

                  „İslami Büyük Doğu Akıncılar Cephesi” — „IBDA-C” („Marele Front de Est Islamic al Războinicilor”).

                  9.

                  „Hamas”, inclusiv „Hamas-Izz al-Din al-Qassem”.

                  10.

                  „Hizballah Military Wing” („aripa militară a Hezbollahului”) [alias „Hezbollah Military Wing”, alias „Hizbullah Military Wing”, alias „Hizbollah Military Wing”, alias „Hezballah Military Wing”, alias „Hisbollah Military Wing”, alias „Hizbu'llah Military Wing”, alias „Hizb Allah Military Wing”, alias „Jihad Council” („Consiliul Jihadului”) (și toate unitățile subordonate acesteia, inclusiv Organizația pentru Securitate Externă)].

                  11.

                  „Hizbul Mujahideen” — „HM”.

                  12.

                  „Hofstadgroep”.

                  13.

                  „Fundația Pământul Sfânt pentru Ajutor și Dezvoltare”.

                  14.

                  „Federația Internațională a Tineretului Sikh” — „FITS”.

                  15.

                  „Forța Khalistan Zindabad” — „KZF”.

                  16.

                  „Partidul Muncitoresc din Kurdistan” — „PKK” (alias „KADEK”, alias „KONGRA-GEL”).

                  17.

                  „Tigrii Eliberării din Tamil Eelam” — „LTTE”.

                  18.

                  „Ejército de Liberación Nacional” („Armata de Eliberare Națională”).

                  19.

                  „Jihadul Islamic Palestinian” — „JIP”.

                  20.

                  „Frontul Popular pentru Eliberarea Palestinei” — „FPEP”.

                  21.

                  „Frontul Popular pentru Eliberarea Palestinei — Comandamentul General” (alias „FPEP — Comandamentul General”).

                  22.

                  „Fuerzas armadas revolucionarias de Colombia” — „FARC” („Forțele Armate Revoluționare din Columbia”).

                  23.

                  „Devrimci Halk Kurtuluș Partisi-Cephesi” — „DHKP/C” [alias „Devrimci Sol” („Stânga Revoluționară”), alias „Dev Sol”] („Armata/Frontul/Partidul de Eliberare Revoluționară Populară”).

                  24.

                  „Sendero Luminoso” — „CL” („Calea Luminoasă”).

                  25.

                  „Teyrbazen Azadiya Kurdistan” — „TAK” (alias „Șoimii Eliberării din Kurdistan”, alias „Vulturii Eliberării din Kurdistan”).


title: Regulamentul de punere în aplicare (UE) 2017/1414 al Comisiei din 3 august 2017 de modificare a anexei I la Regulamentul (CE) nr. 798/2008 în ceea ce privește rubricile referitoare la fosta Republică iugoslavă a Macedoniei, Statele Unite, Africa de Sud și Zimbabwe din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (Text cu relevanță pentru SEE. )

text:
               4.8.2017

               RO

               Jurnalul Oficial al Uniunii Europene

               L 203/4

         REGULAMENTUL DE PUNERE ÎN APLICARE (UE) 2017/1414 AL COMISIEI
   din 3 august 2017
   de modificare a anexei I la Regulamentul (CE) nr. 798/2008 în ceea ce privește rubricile referitoare la fosta Republică iugoslavă a Macedoniei, Statele Unite, Africa de Sud și Zimbabwe din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf, articolul 8 punctul 4 și articolul 9 alineatul (4) litera (c),
   având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1), articolul 24 alineatul (2) și articolul 25 alineatul (2),
   întrucât:

               (1)

               Regulamentul (CE) nr. 798/2008 al Comisiei (3) stabilește cerințele de certificare sanitar-veterinară pentru importul în Uniune și tranzitul prin Uniune, inclusiv depozitarea în timpul tranzitului, al păsărilor de curte și al produselor obținute de la păsări de curte (denumite în continuare „produsele”). Regulamentul respectiv prevede că aceste produse sunt importate în Uniune și tranzitează Uniunea numai dacă provin din țările terțe, teritoriile, zonele sau compartimentele menționate în coloanele 1 și 3 din tabelul cuprins în partea 1 a anexei I la regulamentul respectiv.

               (2)

               De asemenea, în Regulamentul (CE) nr. 798/2008 sunt precizate condițiile pe care o țară terță, un teritoriu, o zonă sau un compartiment trebuie să le îndeplinească pentru a fi considerate indemne de gripă aviară înalt patogenă (HPAI).

               (3)

               Fosta Republică iugoslavă a Macedoniei este menționată în partea 1 a anexei I la Regulamentul (CE) nr. 798/2008 ca țară terță pentru care sunt autorizate importul în Uniune și tranzitul prin Uniune al anumitor produse aviare provenite de pe întregul său teritoriu.

               (4)

               La 28 ianuarie 2017, fosta Republică iugoslavă a Macedoniei a confirmat prezența HPAI de subtip H5N8 într-o exploatație avicolă de pe teritoriul său. Din cauza existenței unui focar confirmat de HPAI, teritoriul fostei Republici iugoslave a Macedoniei nu mai poate fi considerat indemn de boala respectivă, iar autoritățile veterinare din fosta Republică iugoslavă a Macedoniei nu mai pot certifica loturile de carne de pasăre destinată consumului uman pentru importul în Uniune sau pentru tranzitul prin Uniune. Prin urmare, este oportun să se indice în partea 1 din anexa I la Regulamentul (CE) nr. 798/2008 data de la care țara terță respectivă nu mai poate fi considerată ca fiind indemnă de HPAI.

               (5)

               Ca urmare a apariției unui focar de HPAI în ianuarie 2017, fosta Republică iugoslavă a Macedoniei a pus în aplicare o politică de depopulare totală în scopul de a controla și de a limita răspândirea bolii în cauză. fosta Republică iugoslavă a Macedoniei a transmis informații actualizate cu privire la situația epidemiologică de pe teritoriul lor și măsurile luate pentru a preveni extinderea răspândirii HPAI, care sunt în prezent evaluate de Comisie. În plus, fosta Republică iugoslavă a Macedoniei a raportat finalizarea măsurilor de curățare și dezinfectare după procedura de depopulare în exploatația avicolă în care a fost depistat un focar de HPAI în ianuarie 2017.

               (6)

               Pe baza evaluării informațiilor furnizate de către fosta Republică iugoslavă a Macedoniei, este, de asemenea, necesar să se indice în partea 1 din anexa I la Regulamentul (CE) nr. 798/2008 data începând de la care țara terță poate din nou, în conformitate cu articolul 9 din Regulamentul (CE) nr. 798/2008, să fie considerată indemnă de HPAI și data de la care importurile în Uniune și tranzitul prin Uniune al anumitor produse aviare originare din țara terță respectivă ar trebui să fie autorizate din nou.

               (7)

               Prin urmare, rubrica privind fosta Republică iugoslavă a Macedoniei din lista cuprinsă în partea 1 a anexei I la Regulamentul (CE) nr. 798/2008 ar trebui să fie modificată pentru a se ține seama de situația epidemiologică actuală din țara terță respectivă.

               (8)

               Statele Unite sunt menționate în partea 1 a anexei I la Regulamentul (CE) nr. 798/2008 ca țară terță din care sunt autorizate importul în Uniune și tranzitul prin Uniune al produselor provenite din anumite părți ale teritoriilor lor, în funcție de prezența focarelor de HPAI. Regionalizarea respectivă a fost prevăzută în partea 1 din anexa I la Regulamentul (CE) nr. 798/2008, astfel cum a fost modificat prin Regulamentul de punere în aplicare (UE) 2017/481 al Comisiei (4), în urma apariției unui focar de HPAI de subtip H7N9 la o fermă de păsări în statul Tennessee la 4 martie 2017.

               (9)

               La 15 martie 2017, Statele Unite au confirmat prezența HPAI de subtip H7N9 într-o altă exploatație avicolă din statul Tennessee. Acest focar era situat într-o zonă care a făcut obiectul regionalizării, având în vedere focarul anterior din 4 martie 2017, iar zona respectivă este acoperită în mod corespunzător de modificările făcute la partea 1 din anexa I la Regulamentul (CE) nr. 798/2008 prin Regulamentul (UE) 2017/481. Prin urmare, nici o altă regionalizare a țării terțe nu este necesară în ceea ce privește focarul cel mai recent menționat.

               (10)

               Un acord între Comunitatea Europeană și Statele Unite ale Americii privind măsurile sanitare pentru protejarea sănătății publice și animale în comerțul cu animale vii și produse de origine animală („acordul”) (5), care a fost aprobat prin Decizia 98/258/CE a Consiliului (6), prevede o recunoaștere reciprocă rapidă a măsurilor de regionalizare în cazul apariției unor focare de boală în Uniune sau în Statele Unite.

               (11)

               Ca urmare a apariției unui focar de HPAI în martie 2017, Statele Unite au pus în aplicare o politică de depopulare totală în scopul de a controla și de a limita răspândirea bolii în cauză. Autoritățile veterinare din Statele Unite au suspendat eliberarea de certificate sanitar-veterinare pentru transporturile de produse destinate exportului sau tranzitului în Uniune în cazul în care produsele provin din districtele afectate din Tennessee și Alabama, care au fost plasate sub restricții din cauza prezenței acestei boli, și care fac obiectul măsurilor de regionalizare ale Uniunii în conformitate cu Regulamentul (CE) nr. 798/2008.

               (12)

               De la jumătatea lunii martie 2017, în Statele Unite nu au mai fost depistate noi focare de HPAI. Statele Unite au transmis informații actualizate cu privire la situația epidemiologică de pe teritoriul lor și măsurile luate pentru a preveni extinderea răspândirii HPAI, care sunt în prezent evaluate de Comisie. În plus, Statele Unite au raportat finalizarea măsurilor de curățare și dezinfectare după aplicarea politicii de depopulare totală a exploatațiilor din statul Tennessee în care au fost depistate focare de HPAI în martie 2017.

               (13)

               Pe baza evaluării informațiilor furnizate de Statele Unite ale Americii, precum și a angajamentelor prevăzute în acord și a garanțiilor oferite de Statele Unite, este adecvat să se indice data de la care districtele afectate din statele Tennessee și Alabama care au făcut obiectul restricțiilor sanitar-veterinare în legătură cu focarele de HPAI în martie 2017, pot din nou, în conformitate cu articolul 9 din Regulamentul (CE) nr. 798/2008, să fie considerate indemne de HPAI și data de la care importurile în Uniune și tranzitul prin Uniune de anumite produse aviare provenite din aceste zone ar trebui să fie autorizate din nou.

               (14)

               Prin urmare, rubrica privind Statele Unite ale Americii din lista cuprinsă în partea 1 a anexei I la Regulamentul (CE) nr. 798/2008 ar trebui să fie modificată pentru a ține seama de situația epidemiologică actuală din țara terță respectivă.

               (15)

               Africa de Sud este menționată în partea 1 a anexei I la Regulamentul (CE) nr. 798/2008 ca țară terță pentru care sunt autorizate importul în Uniune și tranzitul prin Uniune al anumitor produse aviare provenite de pe întregul său teritoriu. În special, importul în Uniune și tranzitul prin Uniune de carne de ratite de crescătorie destinată consumului uman (RAT) sunt autorizate sub condiția specifică „H”, astfel cum este stabilit în partea 2 din anexa I la Regulamentul (CE) nr. 798/2008, care prevede că, în anumite condiții, în caz de apariție a unui focar de HPAI, importurile de carne de acest tip pot fi totuși autorizate, în cazul în care aceasta este obținută din ratite care provin dintr-o exploatație de ratite înregistrată și închisă care a fost indemnă de HPAI.

               (16)

               La 22 iunie 2017, Africa de Sud a confirmat prezența HPAI de subtip H5N8 într-o exploatație avicolă de pe teritoriul său. Din cauza existenței unui focar confirmat de HPAI pe teritoriul său, Africa de Sud nu mai poate fi considerată indemnă de boala respectivă, iar autoritățile veterinare din Africa de Sud nu mai pot, prin urmare, să certifice loturile de carne de ratite de crescătorie pentru importul sau tranzitul în Uniune, cu excepția cazului în care carnea este obținută din ratite care provin dintr-o exploatație de ratite înregistrată și închisă care a fost indemnă de HPAI în conformitate cu condiția specifică „H”.

               (17)

               Autoritățile sanitar-veterinare din Africa de Sud au prezentat informații preliminare privind focarul de HPAI și au confirmat că au suspendat imediat eliberarea de certificate sanitar-veterinare pentru transporturile de carne de ratite de crescătorie pentru consum uman destinate importului în Uniune sau tranzitului prin Uniune.

               (18)

               În consecință, rubrica privind Africa de Sud din lista cuprinsă în partea 1 a anexei I la Regulamentul (CE) nr. 798/2008 ar trebui să fie modificată pentru a ține seama de situația epidemiologică actuală din țara terță respectivă.

               (19)

               Zimbabwe este menționată în partea 1 a anexei I la Regulamentul (CE) nr. 798/2008 ca țară terță pentru care sunt autorizate importul în Uniune și tranzitul prin Uniune al anumitor produse aviare provenite de pe întregul său teritoriu.

               (20)

               La 1 iunie 2017, Zimbabwe a confirmat prezența HPAI de subtip H5N8 într-o exploatație avicolă de pe teritoriul său. Din cauza existenței unui focar confirmat de HPAI, teritoriul Zimbabwe nu mai poate fi considerat indemn de boala respectivă, iar autoritățile veterinare din Zimbabwe nu mai pot certifica loturile de carne de ratite de crescătorie destinată consumului uman pentru importul în Uniune sau pentru tranzitul prin Uniune.

               (21)

               În consecință, rubrica privind Zimbabwe din lista cuprinsă în partea 1 a anexei I la Regulamentul (CE) nr. 798/2008 ar trebui să fie modificată pentru a ține seama de situația epidemiologică actuală din țara terță respectivă.

               (22)

               Prin urmare, anexa I la Regulamentul (CE) nr. 798/2008 ar trebui modificată în consecință.

               (23)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Partea 1 a anexei I la Regulamentul (CE) nr. 798/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 august 2017.

            Pentru Comisie

            Președintele

         Jean-Claude JUNCKER

      (1)  JO L 18, 23.1.2003, p. 11.

      (2)  JO L 343, 22.12.2009, p. 74.

      (3)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).

      (4)  Regulamentul de punere în aplicare (UE) 2017/481 al Comisiei din 20 martie 2017 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (JO L 75, 21.3.2017, p. 15).

      (5)  JO L 118, 21.4.1998, p. 3.

      (6)  Decizia 98/258/CE Consiliului din 16 martie 1998 privind încheierea Acordului între Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală (JO L 118, 21.4.1998, p. 1).

      ANEXĂ
      Partea 1 din anexa I la Regulamentul (CE) nr. 798/2008 se modifică după cum urmează:

                  1.

                  rubrica referitoare la fosta Republică iugoslavă a Macedoniei se înlocuiește cu următorul text:

                              Codul ISO și numele țării terțe sau al teritoriului

                              Codul țării terțe, al teritoriului, al zonei sau al compartimentului

                              Descrierea țării terțe, a teritoriului, a zonei sau a compartimentului

                              Certificat sanitar-veterinar

                              Condiții specifice

                              Condiții specifice

                              Situația supravegherii gripei aviare

                              Situația vaccinării împotriva gripei aviare

                              Situația combaterii salmonelei (6)

                              Model(e)

                              Garanții suplimentare

                              Dată de închidere (1)

                              Dată de deschidere (2)

                              1

                              2

                              3

                              4

                              5

                              6

                              6A

                              6B

                              7

                              8

                              9

                              „MK – fosta Republică iugoslavă a Macedoniei

                              MK-0 (4)

                              Întreaga țară

                              POU

                              28.1.2017

                              1.5.2017

                              E, EP”;

                  2.

                  rubrica pentru Statele Unite referitoare la statul Tennessee US-2.23 și statul Alabama US-2.24 se înlocuiește cu următorul text:

                              Codul ISO și numele țării terțe sau al teritoriului

                              Codul țării terțe, al teritoriului, al zonei sau al compartimentului

                              Descrierea țării terțe, a teritoriului, a zonei sau a compartimentului

                              Certificat sanitar-veterinar

                              Condiții specifice

                              Condiții specifice

                              Situația supravegherii gripei aviare

                              Situația vaccinării împotriva gripei aviare

                              Situația combaterii salmonelei (6)

                              Model(e)

                              Garanții suplimentare

                              Dată de închidere (1)

                              Dată de deschidere (2)

                              1

                              2

                              3

                              4

                              5

                              6

                              6A

                              6B

                              7

                              8

                              9

                              „US – Statele Unite

                              US-2.23

                              Statul Tennessee:

                                          Districtul Lincoln

                                          Districtul Franklin

                                          Districtul Moore

                              WGM

                              VIII

                              P2

                              4.3.2017

                              11.8.2017

                              POU, RAT

                              N
                              P2

                              BPR, BPP, DOC, DOR, HEP, HER, SRP, SRA, LT20

                              A

                              S3, ST1

                              US-2.24

                              Statul Alabama:

                                          Districtul Madison

                                          Districtul Jackson

                              WGM

                              VIII

                              P2

                              4.3.2017

                              11.8.2017

                              POU, RAT

                              N
                              P2

                              BPR, BPP, DOC, DOR, HEP, HER, SRP, SRA, LT20

                              A

                              S3, ST1”;

                  3.

                  rubricile referitoare la Africa de Sud și Zimbabwe se înlocuiesc cu următorul text:

                              Codul ISO și numele țării terțe sau al teritoriului

                              Codul țării terțe, al teritoriului, al zonei sau al compartimentului

                              Descrierea țării terțe, a teritoriului, a zonei sau a compartimentului

                              Certificat sanitar-veterinar

                              Condiții specifice

                              Condiții specifice

                              Situația supravegherii gripei aviare

                              Situația vaccinării împotriva gripei aviare

                              Situația combaterii salmonelei (6)

                              Model(e)

                              Garanții suplimentare

                              Dată de închidere (1)

                              Dată de deschidere (2)

                              1

                              2

                              3

                              4

                              5

                              6

                              6A

                              6B

                              7

                              8

                              9

                              „ZA – Africa de Sud

                              ZA-0

                              Întreaga țară

                              SPF

                              EP, E

                              S4

                              BPR

                              I

                              P2

                              9.4.2011

                              A

                              DOR

                              II

                              HER

                              III

                              RAT

                              VII

                              H, P2

                              22.6.2017

                              ZW – Zimbabwe

                              ZW-0

                              Întreaga țară

                              RAT

                              VII

                              P2

                              1.6.2017

                              EP, E

                              S4”.


title: Regulamentul de punere în aplicare (UE) nr. 160/2012 al Comisiei din 23 februarie 2012 de stabilire în avans, pentru 2012, a valorii ajutorului pentru depozitarea privată a untului

text:
               24.2.2012

               RO

               Jurnalul Oficial al Uniunii Europene

               L 52/3

         REGULAMENTUL DE PUNERE ÎN APLICARE (UE) NR. 160/2012 AL COMISIEI
   din 23 februarie 2012
   de stabilire în avans, pentru 2012, a valorii ajutorului pentru depozitarea privată a untului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 literele (a) și (d) coroborat cu articolul 4,
   întrucât:

               (1)

               Articolul 28 din Regulamentul (CE) nr. 1234/2007 prevede acordarea unui ajutor pentru depozitarea privată a untului.

               (2)

               Evoluția prețurilor și a stocurilor de unt indică un dezechilibru al pieței care poate fi eliminat sau redus prin depozitare sezonieră. Având în vedere actuala situație a pieței, este oportun să se acorde ajutor pentru depozitarea privată a untului începând de la 1 martie 2012.

               (3)

               Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole (2) a stabilit norme comune pentru implementarea unei scheme de ajutoare pentru depozitarea privată.

               (4)

               În temeiul articolului 6 din Regulamentul (CE) nr. 826/2008, un ajutor stabilit în avans trebuie acordat în conformitate cu normele și condițiile detaliate prevăzute în capitolul III din regulamentul respectiv.

               (5)

               În conformitate cu articolul 29 din Regulamentul (CE) nr. 1234/2007, valoarea ajutorului se stabilește având în vedere cheltuielile de depozitare și evoluția previzibilă a prețurilor pentru untul proaspăt și pentru untul depozitat.

               (6)

               Este oportun să se stabilească un ajutor pentru costurile de intrare și de ieșire a produselor în cauză, precum și pentru costurile zilnice de depozitare la rece și costurile financiare.

               (7)

               Pentru a facilita implementarea prezentei măsuri luând în considerare practicile existente în statele membre, ajutorul trebuie să se refere numai la produsele care au fost depozitate în întregime. În consecință, trebuie să se prevadă o derogare de la articolul 7 alineatul (3) din Regulamentul (CE) nr. 826/2008.

               (8)

               Din motive de eficiență și simplificare administrativă, în cazul în care informațiile cerute în legătură cu detaliile depozitării sunt deja incluse în cererea de ajutor, este oportun să se renunțe, după încheierea contractului, la solicitarea de notificare a acelorași informații, prevăzută la articolul 20 primul paragraf litera (a) din Regulamentul (CE) nr. 826/2008.

               (9)

               Din motive de simplificare și de eficiență logistică, trebuie să li se permită statelor membre să renunțe la obligația de a indica numărul de contract pe fiecare unitate depozitată în cazul în care numărul de contract este înscris în registrul depozitului.

               (10)

               Din motive de eficiență și de simplificare administrativă, ținând seama de situația specială a depozitării untului, controalele prevăzute la articolul 36 alineatul (6) din Regulamentul (CE) nr. 826/2008 trebuie efectuate în cazul a cel puțin jumătate din numărul de contracte. În consecință, trebuie prevăzută o derogare de la respectivul articol.

               (11)

               Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (3) stabilește normele comune pentru notificarea către Comisie a informațiilor și a documentelor de către autoritățile competente din statele membre. Normele respective includ, în special, obligația statelor membre de a utiliza sistemele de informare puse la dispoziție de către Comisie, precum și validarea drepturilor de acces ale autorităților sau ale persoanelor autorizate să trimită notificări. În plus, regulamentul respectiv stabilește principii comune aplicabile sistemelor de informare, astfel încât să se garanteze autenticitatea, integritatea și lizibilitatea în timp a documentelor. De asemenea, aceasta prevede protecția datelor personale.

               (12)

               În temeiul Regulamentului (CE) nr. 792/2009, obligația de a utiliza sistemele de informare în conformitate cu regulamentul respectiv trebuie să fie prevăzută în regulamentele care stabilesc o obligație specifică de notificare.

               (13)

               Comisia a elaborat un sistem de informare care permite gestionarea electronică a documentelor și a procedurilor în cadrul propriilor proceduri de lucru interne și al propriilor relații cu autoritățile implicate în politica agricolă comună.

               (14)

               Se consideră că obligațiile de notificare pentru depozitarea privată a untului pot fi îndeplinite prin acest sistem în conformitate cu Regulamentul (CE) nr. 792/2009, în special cele prevăzute la articolul 35 din Regulamentul (CE) nr. 826/2008.

               (15)

               Din motive de claritate, prezentul regulament trebuie să expire la data limită prevăzută pentru finalul perioadei de depozitare contractuală.

               (16)

               Comitetul de gestionare a organizării comune a piețelor agricole nu a emis un aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   (1)   Prezentul regulament prevede acordarea ajutorului pentru depozitarea privată a untului sărat și nesărat, menționat la articolul 28 litera (a) din Regulamentul (CE) nr. 1234/2007, în cazul contractelor încheiate începând cu 1 martie 2012.
   (2)   Se aplică dispozițiile Regulamentului (CE) nr. 826/2008, cu excepția cazului în care prezentul regulament conține dispoziții contrare.
   Articolul 2
   Unitatea de măsură menționată la articolul 16 alineatul (2) litera (c) din Regulamentul (CE) nr. 826/2008 este „lotul de depozitare”, care corespunde unei cantități din produsele la care se referă prezentul regulament, cu greutatea de cel puțin o tonă și cu compoziția și calitatea omogene, produsă în aceeași fabrică și depozitată în aceeași zi în același depozit.
   Articolul 3
   (1)   Prin derogare de la articolul 7 alineatul (3) din Regulamentul (CE) nr. 826/2008, cererile se referă numai la produsele care au fost depozitate în întregime.
   (2)   Articolul 20 primul paragraf litera (a) din Regulamentul (CE) nr. 826/2008 nu se aplică.
   (3)   Statele membre pot renunța la obligația de a indica numărul de contract, menționată la articolul 22 alineatul (1) litera (e) din Regulamentul (CE) nr. 826/2008, cu condiția ca șeful depozitului să își ia angajamentul de a înscrie numărul de contract în registrul menționat la punctul III din anexa I la regulamentul respectiv.
   (4)   Prin derogare de la articolul 36 alineatul (6) din Regulamentul (CE) nr. 826/2008, la finalul perioadei de depozitare contractuală, autoritatea de control verifică prin eșantionare, pe parcursul întregii perioade de retragere cuprinsă între august 2012 și februarie 2013, greutatea și identificarea untului din depozit în cazul a cel puțin jumătate din numărul de contracte.
   Articolul 4
   (1)   Valoarea ajutorului pentru produsele menționate la articolul 1 este de:

               —

               14,88 EUR pe tonă de produs depozitat pentru costurile de depozitare fixe;

               —

               0,26 EUR pe tonă pe zi de depozitare contractuală.

         (2)   Intrarea în depozitare contractuală are loc în perioada 1 martie-15 august 2012. Retragerea din depozit poate avea loc numai începând cu 16 august 2012. Depozitarea contractuală se încheie în ziua precedentă datei retragerii din depozit sau cel târziu în ultima zi a lunii februarie din anul următor anului de intrare în depozitare.
   (3)   Ajutorul se poate acorda numai dacă perioada de depozitare contractuală este cuprinsă între 90 și 210 zile.
   Articolul 5
   (1)   Statele membre notifică Comisiei:

               (a)

               până în fiecare zi de marți pentru săptămâna precedentă, cantitățile pentru care au fost încheiate contracte, precum și cantitățile de produse pentru care au fost depuse cereri pentru încheierea contractelor, în conformitate cu articolul 35 alineatul (1) litera (a) din Regulamentul (CE) nr. 826/2008;

               (b)

               nu mai târziu de sfârșitul fiecărei luni pentru luna precedentă, informațiile cu privire la stocurile necesare în conformitate cu articolul 35 alineatul (1) litera (b) din Regulamentul (CE) nr. 826/2008.

         (2)   Notificările menționate la alineatul (1) se efectuează în conformitate cu Regulamentul (CE) nr. 792/2009.
   Articolul 6
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

   Expiră la 28 februarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 februarie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 223, 21.8.2008, p. 3.

      (3)  JO L 228, 1.9.2009, p. 3.


title: Regulamentul de punere în aplicare (UE) 2016/197 al Comisiei din 3 februarie 2016 de înregistrare a unei denumiri în Registrul denumirilor de origine protejate și al indicațiilor geografice protejate [Cochinilla de Canarias (DOP)]

text:
               16.2.2016

               RO

               Jurnalul Oficial al Uniunii Europene

               L 39/1

         REGULAMENTUL DE PUNERE ÎN APLICARE (UE) 2016/197 AL COMISIEI
   din 3 februarie 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Cochinilla de Canarias (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Cochinilla de Canarias”, depusă de Spania, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Cochinilla de Canarias” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Cochinilla de Canarias” (DOP).
   Denumirea menționată la primul paragraf identifică un produs din clasa 2.12. Cârmâz din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 februarie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 324, 2.10.2015, p. 33.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).